ലൈഫ് വീടുകളുടെ താക്കോല്ദാനം 18ന് പത്തനംതിട്ട സംസ്ഥാന സര്ക്കാര് നടപ്പാക്കുന്ന ലൈഫ് ഭവന പദ്ധതിയില് നിര്മാണം പൂര്ത്തിയാക്കിയ വീടുകളുടെ പാലുകാച്ചും താക്കോല്ദാനവും സെപ്തംബര് 18ന് നടക്കും. സര്ക്കാരിന്റെ നൂറുദിന കര്മ പരിപാടിയുടെ ഭാഗമായി വീടുകളുടെ താക്കോല് ദാനത്തിന്റെ സംസ്ഥാനതല ഉദ്ഘാടനം പകല് 12ന് മുഖ്യമന്ത്രി പിണറായി വിജയന് നിര്വഹിക്കും. ഇതോടനുബന്ധിച്ച് ജില്ലയിലെ എല്ലാ പഞ്ചായത്തിലും നഗരസഭയിലും താക്കോല്ദാനം സംഘടിപ്പിക്കാന് തദ്ദേശ സ്ഥാപന ജനപ്രതിനിധികളുടെ ജില്ലാതല യോഗത്തില് തീരുമാനമായി. ജില്ലയില് നിര്മാണം പൂര്ത്തിയായത് 495 വീടാണ്. ആരോഗ്യ മന്ത്രി വീണാ ജോര്ജ് മല്ലപ്പുഴശ്ശേരി പഞ്ചായത്തിലും, ഡെപ്യൂട്ടി സ്പീക്കര് ചിറ്റയം ഗോപകുമാര് കൊടുമണ് പഞ്ചായത്തിലും പങ്കെടുക്കും. ആന്റോ ആന്റണി എംപി ആറന്മുള ഗ്രാമപഞ്ചായത്തിലും എംഎല്എ മാരായ മാത്യു ടി തോമസ് കുറ്റൂരിലും കെ യു ജിനീഷ് കുമാര് കലഞ്ഞൂരിലും, പ്രമോദ് നാരായണന് ചെറുകോലും ജില്ലാ പഞ്ചായത്ത് പ്രസിഡന്റ് അഡ്വ. ഓമല്ലൂര് ശങ്കരന് ഇരവിപേരൂര് പഞ്ചായത്തിലും, കലക്ടര് ഡോ. ദിവ്യ എസ് അയ്യര് വള്ളിക്കോട് പഞ്ചായത്തിലുമാണ് പങ്കെടുക്കുന്നത്. യോഗത്തില് ജില്ലാ പഞ്ചായത്ത് പ്രസിഡന്റ് അഡ്വ. ഓമല്ലൂര് ശങ്കരന് അധ്യക്ഷനായി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് 6524 പേര്ക്ക് പട്ടയം നല്കും: മന്ത്രി വീണാ ജോര്ജ് മാടമണ്, കിസുമം,ചന്ദനക്കുന്ന് സ്കൂളിലും പുതിയ കെട്ടിടത്തിന് ശിലയിട്ടു ജീവിതം തന്ന സര്ക്കാര് എട്ട് സ്കൂള് കെട്ടിടങ്ങള് ഒരുങ്ങി, ഉദ്ഘാടനം നാളെ മുഖ്യമന്ത്രി